Държавен вестник, бр. 28, 2016 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  28
ращи държави създават специален комитет, 
наричан по-долу „Комитет на PECS“, който 
работи в съответствие с условията на При-
ложенията към настоящото Споразумение, 
дадени по-долу.
6.2. По въпроси, свързани с PECS, и за 
въпроси от общ интерес между ЕКА и Евро-
пейския съюз България има право да присъства 
на заседанията на Съвета на Агенцията и/или 
на неговите спомагателни органи като наблю-
дател чрез един представител, който може 
да бъде придружен от съветници. България 
получава проекта за дневен ред и съответ-
ните документи, предоставяни на държавите 
членки, за да може да участва в заседанията 
на Съвета и/или на неговите спомагателни 
органи в качеството на наблюдател.
6.3. България е поканена да присъства 
на заседанията на Съвета на Агенцията, 
провеждани на ниво министри, в качеството 
на наблюдател чрез един представител, кой-
то може да бъде придружен от съветници. 
България получава проекта за дневен ред 
и съответните документи, предоставяни на 
държавите членки, за да може да участва в 
такива заседания.
Член 7
България участва и в съответствие с финан-
совите разпоредби и указания на Агенцията, 
прави финансови вноски в PECS, по-специално 
чрез своята доброволна вноска за „Хартата 
на PECS“ в съответствие с условията на При-
ложенията към настоящото Споразумение.
Член 8
8.1. По отношение на географското разпре-
деление на договорите, свързани с PECS, в 
които участва България, Агенцията изпълнява 
приложимите правила на индустриалната 
политика, посочени в Приложение I към 
настоящото Споразумение.
8.2. Специални годишни прегледи се про-
веждат между Агенцията и България, за да 
бъдат обсъдени сближаването и взаимното 
допълване на индустриалните сектори на 
България с космическите индустрии на дър-
жавите – членки на Агенцията.
Член 9
Терминът „официални дейности“ се из-
ползва в смисъла на дейности, извършвани 
от Агенцията или в нейна полза, за да се из-
пълнят нейните установени задачи въз основа 
на Конвенцията за създаване на Европейска 
космическа агенция. За изпълнението на 
официалните дейности на Агенцията, които 
ще се предприемат в рамките на настоящото 
Споразумение, България предоставя следните 
привилегии и имунитети:
9.1. На територията на България Агенцията 
има статут на юридическо лице. По-специ-
ално тя има право да сключва договори, да 
придобива и да се разпорежда с движимо и 
недвижимо имущество и да бъде страна в 
съдебни производства.
9.2. Агенцията се ползва с имунитет от 
съдебно преследване и изпълнение с изклю-
чение на случаите:
а) когато Агенцията изрично се е отказала 
от този имунитет в конкретен случай;
б) по отношение на граждански иск от 
трето лице за вреди, произтичащи от про-
изшествие, причинено от моторно превозно 
средство, собственост на или управлявано от 
името на Агенцията, или по отношение на 
пътно транспортно нарушение, включващо 
такова превозно средство;
в) по отношение на изпълнението на арби-
тражно решение, постановено съгласно член 
12 по-долу;
г) в случай на налагане на запор в изпълне-
ние на решение на съдебен орган върху заплати 
и възнаграждения, дължими от Агенцията на 
членовете на нейния персонал.
9.3. В рамките на официалните є дейности 
Агенцията, нейната собственост и приходи 
са освободени от преки данъци в България. 
Агенцията също така е освободена от непреки 
данъци при направени покупки или използвани 
услуги от Агенцията със значителна стойност, 
задължително необходими за упражняване 
на официалните дейности на Агенцията в 
рамките на настоящото Споразумение. В 
случаите, когато не е приложимо директно 
освобождаване от косвени данъци, Агенцията 
има право на възстановяване на платените 
косвени данъци.
9.4. Стоки, внесени или изнесени от Аген-
цията и задължително необходими за упраж-
няването на нейните официални дейности, 
са освободени от всякакви вносни и износни 
мита и данъци и от всички вносни или из-
носни забрани и ограничения. Всички такива 
внесени или изнесени стоки не могат да бъдат 
продавани, давани назаем или прехвърляни, 
със или без заплащане на територията на 
Република България, освен ако това не съот-
ветства с условията, определени от България. 
България и Агенцията определят процедурите, 
които следва да се прилагат по отношение на 
износа или вноса на активите, използвани във 
връзка със сътрудничеството им. Агенцията 
си сътрудничи с властите от България, за да 
гарантира, че стоките, внесени или изнесени 
от Агенцията, се използват за нейните офи-
циални дейности, предприети в рамките на 
настоящото Споразумение.